text.text: Recettes faciles, rapides et inratables
text.text_idx: #000000
text.text: الوصفة هذه عالاول ماكنتش بش نسميها بريوش قلت خبز محشي/ سندويتش رولاي... اما وقت الي حضرت و ذقتها العجينة تشبه بالظبط البريوش الي نشريوه من برة عجينة طرية طرية طرية و خفيفة و رطبة تهببببل تذوب في الفم.
  للحشو انا عملت حاجة عادية اما مشخشخة و حرة ههه عملت تن و هريسة و عضم و جبن موزاريلا و شيدار و بطاطا purée و زيتون.
  انتم تنجمو تعملو لحم مفروم / اسكالوب اي حاجة على ذوقكم كيما تنجمو تشكلو لعجينة كيما تحبو ولا تستعملوها في حاجات اخرين.
  انشالله تجربوها و تقولولي رايكم .
text.text_idx: #000002
text.text: المقادير للعجينة:
text.text_idx: #000003
text.text: هريسة – تن – بيض مسلوق – جبن موزاريلا و شيدار – تن – زيتون – بطاطا مسلوقة
text.text_idx: #000005
text.text: الخطوات في الصور
text.text_idx: #000006
text.text: اول حاجة نحضرو المكونات الكل متاع العجينة
text.text_idx: #000007
text.text: نخلطو الفارينة مع الخميرة مع السكر مع الملح وبعد ندخلو الزبدة الطرية بايدينا
text.text_idx: #000008
text.text: و نزيدو الياغرت
text.text_idx: #000009
text.text: ونصبو الماء الدافي بالشوية ونعجنو بالباااااااهي باش تجينا طرية و خفيفة
text.text_idx: #000010
text.text: حتى نتحصلو على عجينة ملمومة و طرية و اذا تتلسق شوية ميسالش
text.text_idx: #000011
text.text: و نخليوها تخمر شوفو ماشالله مااحلاها
text.text_idx: #000012
text.text: نقسمو العجينة على 8
text.text_idx: #000013
text.text: نحلو الكرة متاع العجين و نحطو فيها الحشو
text.text_idx: #000014
text.text: و نلفوها كيما تشوفو هكا
text.text_idx: #000015
text.text: ندهنو الوجه باصفر عضمة و ندخلوها الفور على 200درجة
text.text_idx: #000016
text.text: في نص الطياب خرجوهم من الفور و رشو عليهم الجبن
text.text_idx: #000017
text.text: انا عملت 6 بريوش كهو والي تبقى من العجينة طيبتها في الطبق هذا
text.text_idx: #000020
text.text: و جات طرية تهبل
text.text_idx: #000021
text.text: مع شوية زيت زيتونة تعمل الكيف
text.text_idx: #000022
text.text: فطيرة تركية – fatira turque
text.text_idx: #000023
text.text: Gâteau roulé – كيك رولي
text.text_idx: #000024